TÁRSULATI ÜGYEK. 
51 
Ezekhez járul: 
Modrovits Gergely zalavári apát, a ki kevéssel elhúnyta előtt, megköszönve 
levelező taggá választását, a társulat üdvös és közhasznú czéljainak előmozdítására 
készpénzben küldött ... ... ... ... ... ... ... ... ... 100 irtot. 
Alapítvány tevő tagtársainkat a választmány pártoló és illetve alapító tagokká 
egyhangúlag megválasztja s elrendeli, hogy részökre az alapszabályok 6. és 7. §§-ai 
értelmében a pártoló, illetve alapító tagsági oklevél kiállíttassák. — Elhatározza 
egyszersmind, hogy Modrovits Gergely adománya az alapítványokhoz csatoltas- 
sék s örök időkre az adományozó neve alatt kezeltessék. 
A megelőző szakülésén nyilvánosan bejelentett ajánlottak névsorát a választ¬ 
mány en bloc tudomásai veszi s a társulat rendes tagjaivá valamennyit — 
számra 35-öt — egyhangúlag megválasztja, s egyszersmind a r. tagsági oklevelek 
kiszolgáltatását is elrendelvén. 
A rendes tagok sorából való kilépésüket bejelentették hatan. — Tudomásúl 
van. A névsorból kihagyatnak. 
Régebbi adósok, a kik többszöri felszólítás daczára sem feleltek meg tagsági 
kötelezettségüknek, négyen kitörlésre ajánltatnak. — Kitöröltetnek ; azzal a meg¬ 
jegyzéssel, hogy erről értesítendők s felszólítandók, hogy vagy a hátralékos tag¬ 
díjakat fizessék be vagy legalább a társulattól a hátralékos években átvett Közlönyö¬ 
ket és egyéb nyomtatványokat küldjék vissza. 
A veszteségeket s az alapítókká lett r. tagokat levonva, a társulat rendes 
tagjainak létszáma .a most megválasztottakkal együtt mindössze 357-re emelke¬ 
dett, a kik közűi 38-an a selmeczi fiókegyesület kötelékébe tartoznak. 
Végül elhatározza a választmány, hogy a február 4-ik közgyűlést megelőzőleg 
még egy előkészítő ülést fog tartani január 28-ikán. 
II. VÁLASZTMÁNYI ÜLÉS 1885. JANUÁR 28-IKÁN. 
Elnök: Zsigmondy Vilmos, utóbb dr. Szabó József. 
A múlt január 7-iki választm. ülés jegyzőkönyvének hitelesítése után több 
folyó ügy intézhetett el. — Ezek végeztével a titkár a következőket jelentette : 
Zsigmondi' Béla mérnök Budapesten, a társulatnak eddig is rendes tagja 
100 frtos 5%-os magyar papirjáradék kötvényt küldött be az alapítványi tőke fejé¬ 
ben. — Alapító tagúi egyhangúlag megválasztatott. 
Dávid Vilmos mérnök a múlt ülésen bejelentett 100 frtos alapítványát 
szintén 5%-os m. papirj. kötvényben lefizette. — Tudomásúl van. 
Gróf Andrássy Manó, országgy. képviselő 200 írttal a pártoló tagok sorába 
óhajt lépni; ajánlja Zsigmondy A ilmos. — Pártoló taggá egyhangúlag megvá¬ 
lasztatott. 
Dr. Kunc Adolf, csornai praelatus, társ. rendes tag, kijelenti, hogy 1886-ban 
az alapító tagok sorába óhajt átlépni s ugyanazon évben az alapítványi tőkét is 
befizeti. — Örvendetes tudomásúl szolgál. 
